पक्ष स्थापनेची तारीख 31 डिसेंबरला जाहीर करण्यात येईल. 

31 डिसेंबर 2017 रोजी देखील त्यांनी अशीच घोषणा केली होती. त्यावेळी आपण राजकारणात येत असल्याचं त्यांनी जाहीर केलं होतं. तसंच पक्ष स्थापन करू अशी घोषणा देखील केली होती. 

आताही रजनीकांत यांनी याविषयीचं ट्वीट केलंय आणि ते काय म्हणतात ते पाहूया...

Twitter पोस्ट समाप्त, 1

तामिळ भाषेतल्या या ट्वीटमध्ये रजीनकांत यांनी वापरलेले हॅशटॅग्स लक्ष वेधून घेत आहेत. 

यातल्या एकामध्ये 'आता नाही, तर कधीही नाही' (If not now, never) अशा अर्थाचे शब्द आहेत. तर दुसऱ्या हॅशटॅगचा अर्थ होतो, 'आम्ही सगळा बदल घडवू' ('we'll change, we'll change everything') 

'रजनी मक्कल मंद्रम' (रजनीकांत चाहत्यांचा क्लब) या संस्थेच्या जिल्हा पदाधिकाऱ्यांशी 30 नोव्हेंबरला चर्चा केल्यानंतर रजनीकांत यांनी ही घोषणा केलीय. 

रजनीकांतच्या भाषणावेळी उत्साही दिसणारे कार्यकर्ते

राजकीय पक्ष स्थापनेची घोषणा आपण लवकरच करू, असं वचन रजनीकांत यांनी या बैठकीच्या शेवटी दिलं होतं. 

सोशल मीडियावर फिरणाऱ्या एका पत्राबाबतही रजनीकांत यांनी खुलासा केलाय. असं कोणतंही पत्र आपण लिहीलेलं नसल्याचं त... आणखी 4000 वर्णांसाठी लेख सुरू ठेवा:
्यांनी म्हटलंय. पण यामध्ये व्यक्त करण्यात आलेली आपल्या आरोग्याविषयीची काळजी योग्य असल्याचं त्यांनी म्हटलंय. 

या पत्रात रजनीकांत यांच्या आरोग्याविषयीची काळजी व्यक्त करत अशा साथीच्या काळात त्यांनी राजकारणात उतरण्याबाबतची चिंता व्यक्त करण्यात आली आहे. स्वतःचा राजकीय पक्ष सुरू करण्याचा विचार रजनीकांत सोडून देत असल्याचं चित्र या पत्रावरून उभं राहतं. 

पण आपण आपल्या मूळ योजनेप्रमाणेच पुढे जात असल्याचं रजनीकांत यांनी आता स्पष्ट केलंय. 

'तामिळनाडूच्या लोकांसाठी आयुष्य वेचीन'

तामिळनाडूध्ये राजकीय बदल नक्की घडून येईल आणि आपण तामिळनाडूच्या लोकांसाठी आयुष्य द्यायला तयार असल्याचं रजनीकांत यांनी पत्रकारांशी बोलताना सांगितलं. 

ते म्हणाले, " मला तामिळनाडूचा दौरा करायची इच्छा होती, पण कोरोनाच्या साथीमुळे असं करणं शक्य नाही. शिवाय माझ्या तब्बेतीमुळे मुला तामिळनाडूमध्ये विविध ठिकाणी जाऊन प्रचारही करता येणार नसल्याचं डॉक्टरांनी मला सांगितलंय. 

तामिळनाडूतल्या लोकांच्या प्रार्थनांमुळे आता मी बरा झालो असून माझी प्रकृती सुधारलेली आहे. पण मी जे बोललोय, त्यापासून माघार घेणार नाही. हे करताना माझा जीव गेला, तरी त्यात मला आनंद वाटेल. तामिळनाडूमध्ये राजकीय बदल घडणं गरजेचं आहे. बदल व्हायलाच हवा. सगळं बदलायला हवं. मी तुमच्यातला आहे. लोकच सर्वकाही आहेत. जर मी जिंकलो, तर तो जनतेचा विजय असेल. जर मी हरलो, तर तो जनतेचा पराभव असेल."

रजनीकांत त्यांच्या पक्षाबद्दल म्हणाले, "माझ्या फिल्मचं 40 टक्के शूटिंग बाकी आहे. ते संपवणं माझं कर्तव्य आहे. ते संपवून मी पक्षाच्या कामावर लक्ष केंद्रित करीन. आम्ही पक्षाचं काम याआधीच सुरू केलंय. मी तामिलरुवी मणियन यांची पक्षाचे निरीक्षक म्हणून नेमणूक केलीय. 

ते माझ्यासोबत काम करायला राजी आहेत. अर्जुमुर्ती यांची पक्षाचे मुख्य समन्वयक म्हणून नेमणूक मी केलेली आहे. तामिळनाडूचा चेहरामोहरा बदलण्याची वेळ आलेली आहे. राजकीय बदल, राजवटीतला बदल नक्की घडेल, यात मला यश मिळण्याची खात्री आहे."

31 डिसेंबर 2017 रोजी काय म्हणाले होते रजनिकांत? 

चेन्नईच्या राघवेंद्र कल्याण मंडप इथं 31 डिसेंबर 2017 च्या रविवारी सकाळी त्यांनी समर्थकांच्या उपस्थितीत राजकारण प्रवेशाची घोषणा केली होती. त्यावेळी तामिळनाडू विधानसभेच्या सर्व 234 जागा त्यांचा पक्ष लढवणार असल्याचं त्यांनी घोषीत केलं होतं. 

त्यांच्या त्यावेळेच्या भाषणातले प्रमुख मुद्दे...